Anna vald (Läti)
Anna vald (läti keeles Annas pagasts) on vald Lätis Alūksne piirkonnas. Enne 2009. aasta haldusreformi kuulus vald Alūksne rajooni. Vald piirneb sama piirkonna Jaunalūksne, Jaunanna, Maliena, Kalncempji ja Alsviķi vallaga, samuti ka Gulbene piirkonna Stāmeriena vallaga. Valla pindala on 53 km². 2016. aasta seisuga elas seal 463 inimest. Valla keskus on Anna küla, vallavanem on Vēsma Čugunova. Valla suurim jõgi on Paparze.